
PARLAMENTUL ROMÂNIEI
CAMERA DEPUTAȚILOR
COMISIA PENTRU INDUSTRII ȘI SERVICII

Tel: 021.316.03.43.
Fax: 021.315.34.01. 
    E-mail: cp03@cdep.ro
                 București, 23.02.2021
                   Nr.4c-3/409/2020
AVIZ

asupra proiectului de Lege pentru respingerea Ordonanţei de urgenţă a Guvernului nr.118/2020 privind aprobarea Programul de susţinere a întreprinderilor mici şi mijlocii -"IMM LEASING DE ECHIPAMENTE SI UTILAJE"

În conformitate cu prevederile art.94 și 115 alin. (3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci și Comisiei pentru politică economică, reformă și privatizare care sunt sesizate în fond, cu proiectul de Lege pentru respingerea Ordonanţei de urgenţă a Guvernului nr.118/2020 privind aprobarea Programul de susţinere a întreprinderilor mici şi mijlocii -"IMM LEASING DE ECHIPAMENTE SI UTILAJE", transmis cu adresa nr. P.L.x. 489/2020 din 01 septembrie 2020.

Consiliul Legislativ, cu avizul nr.696/20.07.2020, avizează favorabil proiectul de ordonanță de urgență cu observații și propuneri.

Consiliul Economic și Social, prin adresa nr. 5878/16.07.2020 avizează actul normativ după cum urmează:

·  4 reprezentanți ai părții patronale, 7 reprezentanți ai părții sindicale și reprezentanții asociațiilor și fundațiilor neguvernamentale  ale  societății  civile  au votat  pentru avizarea FAVORABILĂ a proiectului de act normativ;

· 3 reprezentanți ai părții patronale au votat pentru avizarea FAVORABILĂ a proiectului de act normativ, cu propuneri și 1 reprezentant al părții sinducale a votat avizarea FAVORABILĂ cu o observație;

· 7 reprezentanți ai părții sindicale au votat pentru RETURNAREA proiectului de act normativ către inițiator.


Senatul, în calitate de primă Cameră sesizată, a adoptat proiectul de lege în ședința din  data de 21 august 2020.


Proiectul de lege are ca obiect de reglementare aprobarea Programului de susţinere a întreprinderilor mici şi mijlocii - „IMM LEASING DE ECHIPAMENTE ȘI UTILAJE”, care vizează acordarea de facilităţi de garantare de către stat, sub forma punerii la dispoziţia instituţiilor financiare nebancare, înscrise în Registrul Special la Banca Naţională a României, a unor plafoane anuale de garantare pentru finanţările de tip leasing financiar pentru achiziţionarea de echipamente IT şi tehnologia informaţiei, utilaje şi echipamente tehnologice, precum şi vehicule pentru transport mărfuri şi persoane în scop comercial, necesare realizării activităţii IMM-urilor, precum şi întreprinderilor afiliate care au un număr egal sau mai mare de 250 de angajaţi, în calitate de utilizatori, denumiţi beneficiari. 


Examinarea proiectului de lege a avut loc în ședința a comisiei din 23 februarie 2021.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege pentru adoptarea Ordonanţei de urgenţă a Guvernului nr.118/2020 privind aprobarea Programul de susţinere a întreprinderilor mici şi mijlocii -"IMM LEASING DE ECHIPAMENTE SI UTILAJE" cu amendamente admise prevăzute în anexa care face parte integrantă din prezentul raport.

Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

SÁNDOR BENDE
Șef birou, Cristina Neicu
2

